da fr cs da da fr he en da da it de de da da nb da da da da da da da da da da en da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Sommeren er i den grad over os, og bærbuskene bugner over det ganske land. Jeg var allerede ude og plukke stikkelsbær i sidste uge, da denne marmelade bliver bedst med umodne eller knap så modne bær. Pektinindholdet af bærrene er højere, hvilket betyder at marmeladen tykner helt af sig selv – det er det rene magi 😉
Kan man kun få fat i modne bær, går det også nok – dog kan man med fordel tilsætte en smule Rød Melatin, eller bruge syltesukker.
Jeg elsker at få fyldt hylderne op med hjemmekogt marmelade, og har i år endelig fået systematiseret mærkat-påsættelsen. Tidligere er glassene blot blevet sat på hylden uden nogen form for etiket, hvilket jo altid gjorde at et glas man troede var én ting, nemt kunne vise sig at være noget helt andet. Jeg har i år simpelthen lavet huller i en stak gamle visitkort, påmonteret snor og nu får alle glas en fin mærkat – så dejligt (og flot, at det kun har taget mig omkring 25 år at lære af mine fejl…).
Som altid har jeg brugt min alleryndlings-bærpusher Ømosebær, og blev da kun en lille smule solskoldet af at plukke bær i høj sol – der er ikke meget skygge på sådan nogle bærmarker.
Stikkelsbærrene har heldigvis fået en renæssance de senere år; det er et formidabelt bær at sylte med (prøv fx disse syltede stikkelbær), og det smager også skønt i rødgrød. Egentlig er det røde stikkelsbær jeg har plukket, men da jeg primært valgte de umodne, blev marmeladen fin og lysegrøn.
Indlægget indeholder affilate links
Stikkelsbærmarmelade med citron (3-4 mindre glas)
500 g (umodne) stikkelsbær
skal af ½ økologisk citron
Nip bærrene og kom dem i en gryde sammen med vandet. Lad dem simre under låg ved svag varme i omkring 20 minutter. de skal koge helt ud. Tilsæt sukker og citronskal og skru lidt op for gryden. Rør rundt til sukkeret er smeltet og lad marmeladen simre uden låg i 10 minutter. Tjek at den er tyknet ved at lade den dryppe fra kanten af en træske, den sidste dråbe skal blive hængende på skeen.
Kom marmeladen på skoldede glas, som er skyllet med Atamon eller vodka, luk dem til imens marmeladen er varm, og vend dem en gang, så låget også varmes op.
Marmeladen kan holde sig i mindst 6 måneder, men opbevar den på køl efter åbning.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.